Them Bavnehøj

Them Bavnehøj er en av de høyeste toppene i Danmark, 153 meter over havet. Navnet indikerer at toppen tidligere ble brukt som «bavne» eller vete. Navnet avslører også at toppen ligger i den tidligere Them kommune sør for Silkeborg. 

På toppen finnes et mindre tårn, som knapt rekker over tretoppene. Her står også et postament, brukt som trigonometrisk punkt i Danmarks 2.-ordens nett.

Them var den mest skogrike kommunen i Danmark, med hele 41 % skog, fram til den ble innlemmet i Silkeborg kommune i 2007. Toppen kan da også være vanskelig å finne i skogen, og utsikten er heller ikke god.

Referanser

Eksterne lenker 
Utsikt mot Bavnehøj fra Sepstrupvej. Goggle Street wiev, 2009

Danske høyder
Silkeborgs geografi